HMS Newcastle (D87)

HMS Newcastle (viirinumero D87) oli Britannian kuninkaallisen laivaston tyypin 42 ohjushävittäjä (Sheffield-luokka). Se poistettiin palveluksesta 2005 ja on romutettu.

 Valmistus 

Alus tilattiin Swan Hunterilta Tyne and Wearista, missä köli laskettiin 21. helmikuuta 1973 telakkanumerolla 61Buxton 2007 s. 91-92. Alus laskettiin vesille 24. huhtikuuta 1975 ja otettiin palvelukseen 23. maaliskuuta 1978.Gardiner, Robert s. 510

 Palvelus 
Palvelukseenotettaessa alus liitettiin 6. hävittäjälaivueeseen, jossa se suoritti koeajot loppuun. Samalla miehistö oli koulutuksessa Portlandissa. Aluksella havaittiin säätölapapotkureiden hydrauliikkajärjestelmässä ongelmia, jotka korjattiin Portsmouthissa ja Vosperin korjaustelakalla Southamptonissa. Korjausten jälkeen alus liitettiin Etelä-Atlantille sijoitettuun osastoon maaliskuussa 1979.Marriott 1985 s. 91-92

Vierailtuaan Gibraltarilla ja oltuaan ampumakoulutuksessa itäisellä Atlantilla alus jatkoi Sierra Leonen kautta Brasiliaan, missä se harjoitteli Brasilian laivaston kanssa ennen paluutaan Britteinsaarille toukokuun lopulla. Vuoden lopun alus oli kotivesillä, missä se syyskuun lopulla sijoitettiin Portsmouthissa (HMS Excellent) järjestettyyn Royal Navy Equipment Exhibitioniin näytteille.

Alus lähti 21. maaliskuuta 1980 HMS Kentin ja HMS Birminghamin kanssa Springtrain-harjoitukseen itäiselle Atlantille, missä aluksen miehistö laukaisi Sea Dart -ohjuksen ensi kerran. Harjoituksesta alus jatkoi Länsi-Intiaan kahdeksi kuukaudeksi Belizen vartiolaivaksi. Alus vieraili Bermudalla ja Vera Cruzissa Meksikossa, kunnes se palasi kesäkuun alussa Britteinsaarille.

Vuonna 1980 Kuninkaallisessa laivastossa muodostettiin tyypin mukaisia laivueita, minkä seurauksena Newcastle liitettiin johtoalukseksi tyypin 42 hävittäjistä muodostettuun 3. hävittäjälaivueeseen. Laivueen muut alukset olivat HMS Sheefield, HMS Birmingham, HMS Glasgow, HMS Coventry ja HMS Cardiff. Vuoden lopulla alus oli Itämerellä matkalla Helsinkiin. Matkalla alus kohtasi Itämereltä Pohjanmerelle matkanneen Kashin-luokan hävittäjien saattaman vasta valmistuneen Kirovin, joka sen piti kuvata tarkempia tutkimuksia varten.

Seuraavana vuonna alus lähti maaliskuun alussa HMS Rothesayn kanssa Omaninlahdelle, mistä ne vapauttivat HMS Apollon ja HMS Ardentin palaamaan kotimaahan. Alukset palasivat heinäkuussa Britteinsaarille. Alus siirrettiin tammikuussa 1982 Portsmouthin telakalle kunnostettavaksi, minkä piti päättyä joulukuussa. Falklandin tilanne kuitenkin muutti tilannetta, joten alus vapautui telakalta jo 9. heinäkuuta. Alukselle asennettiin 20 ja 30 millimetrin ilmatorjunta-aseet.

Koeajojen ja Portlandissa järjestetyn miehistökoulutuksen jälkeen alus lähti 6. syyskuuta Portsmouthista Glasgowin ja kolmen fregatin kanssa Etelä-Atlantille sotatoimialueelle, jonne ne saapuivat 28. syyskuuta. Alusten saavuttua HMS Illustrious saattoi lähteä kotimatkalle. Alus oli pääosan lokakuusta Falkland saarten länsipuolella valvomassa ilmatilaa. Alus palasi 20. joulukuuta Glasgowin kanssa Portsmouthiin.

Alkuvuoden 1983 alus oli kotivesillä ja Välimerellä, missä se vieraili Korfulla, Napolissa ja Gibraltarilla. Se osallistui vuotuiseen Springtrain-harjoitukseen, missä se osallistui Sea Dart -ammuntoihin. Vuoden lopun alus oli Etelä-Atlantilla, mistä se palasi 14. joulukuuta HMS Bristolin kanssa Portsmouthiin. Vuoden 1985 vaihtuessa alus siirrettiin Portsmouthin telakalle, jossa sen tutkajärjestelmä uusittiin vaihtamalla tyypin 965 tilalle tyypin 1022 tutka.

Marraskuussa 1997 alus lähti Karibialle vartiolaivaksi (). Tehtävänä oli lähinnä huumeiden salakuljetuksen ehkäisy, joten alukselle nousi Miamissa Yhdysvaltain rannikkovartioston osasto. Kahdeksan kuukauden aikana se avusti lisäksi alueen kuvernöörin toimistoa sekä Montserratin tulivuorituhojen korjaamisessa. Alus palasi 10. heinäkuuta 1998 Portsmouthiin.

Kosovon sodan aikana alus suojasi 1999 lentotukialus HMS InvincibleäBBC 21. syyskuuta 2004. Alus lähti 17. maaliskuuta 2002 partiomatkalle Etelä-Atlantille, jolloin se muun muassa vieraili Sierra Leonessa, Ghanassa ja Nigeriassa ennen varsinaista partiointia Falklandin aluevesillä.MercoPress 17. maaliskuuta 2002ghanaweb.com 4. huhtikuuta 2002 . Alus lähti 6. tammikuuta 2004 Välimerelle osallistuakseen Nato-johtoiseen operaatio Active Endeavouriin, jonka tehtävänä oli valvoa meriliikennettä ja tarkastaa epäilyttävät alukset.MercoPress 6. tammikuuta 2004.

Heinäkuussa ilmoitettiin aluksen palveluksesta poistosta. Alus poistettiin palveluksesta 1. helmikuuta 2005 ja sijoitettiin reserviin. Aluksen ollessa ankkurissa Fareham Creekissä siitä poistettiin käyttökelpoisia osia, joita tarvittiin muiden alusten palveluksessa pitämiseen. Hinaaja Lore vei 21. marraskuuta 2008 aluksen jäänteet romutettavaksi Aliağaan Turkkiin.SHELF3D

 Lähteet 

 Viitteet 

 Aiheesta muualla 
Delivering Security in a Changing World: Future Capabilities 
Recycling of Type 42 Destroyers 

Luokka:Kuninkaallisen laivaston tyypin 42 hävittäjät
Luokka:Swan Hunterin valmistamat alukset
Luokka:Yhdistyneen kuningaskunnan kylmän sodan hävittäjät